བྱ་རྟ་རླུང་གཤོག་ནི།དགྲ་ལྷ་རྩེ་རྒྱལ་གྱི་ཆིབས་པ་ཡིན།མིང་གཞན་ལ་ཁྱུང་གཤོག་སྔོན་མོ་ཟེར་ཞིང་སྔར་མོན་གླིང་འཁྲུག་སྐབས་དགྲ་ལྷ་རྩེ་རྒྱལ་གྱི་ཆིབས་པ་རྒྱ་བྱ་སོག་དཀར་དེ་གཡུལ་འཁྲུག་ནང་དུ་བསད་པས།གླིང་སྟག་རོང་དཔོན་པོ་ཁྲོ་ཐུང་སྟག་གཟིག་ཡུལ་དུ་ཕྱིན་ཏེ་སྟག་གཟིག་རྒྱལ་པོའི་ཆིབས་པ་ཁྱུང་གཤོག་སྔོན་མོ།རྣ་རྩེ་ན་ཁྱུང་གི་ཐུལ་ཕྲན་ཡོད་པ།བྱ་མཁའ་ལྡིང་གི་སྒོ་ང་ལས་བྱུང་བ་རྨིག་བཞིར་རླུང་གི་སྤུ་གྲི་ལྡན་པ་ཅན་དེ་བརྐུས་ནས་ལྷ་སྲས་དགྲ་ལྷ་རྩེ་རྒྱལ་ལ་ཕུལ།རྗེས་སུ་སྟག་གླིང་གཉིས་ཀྱི་བོར་མི་ཤི་རྟ་འགྱེལ་གྱི་གཡུལ་འཁྲུག་ཆེན་པོ་བྱུང་ངོ་།།